cyanic-selkie/wikianc huggingface dataset:
Islam
Muslim percajeh jek saongkunah Islam panikah versi lengkap ben  menyeluruh derih iman primordial e toronaki libeliyen dek nabi-nabi sebelummah engak  Adam, Ibrahim, Musa, ben Isa (Yesus), antara laen; papareng sabelummah ekaittaki sareng Yudaisme dan Kristen, se e yangkep delem  islam kaangkuy agemah se paleng ngadek spiritual. reng-oreng jugen nganggep Quran, mun esempen delem  bhasa Arab Klasik, kaangguy papareng pangeran se tak aobe ben paleng budih ummat manussah. Rngak agemah Ibrahim laennah, Islam jugen ngajeraki tentang "pamotosan dibudih " edimmah oreng bendhar eargeih e soargeh (Jannah) ben oreng se tak bender e okom e nerakah  (Jahannam). Konsep ben praktek keagema’an termasok Rukun Islam —eyangkkep ibede wejib— ben atorok hokom Islam (syariah), se nyapok sakappinah aspek kaodi’en, dhèri perbankan bèn keuangan bèn kesejahteraan sampék peran perempuan bèn lingkungan. Kota Mekah, Madinah, bèn Yerusalem panikah roma ebègi téllok situs palèng soccéh dèlem Islam, délem orotan toron: Masjidil Haram, Masjid Nabawi, dan Masjid Al-Aqsa, masing-masing.
Muslim
Artikel utama: Muslim
Iduladha
Iduladha ḍâlem panangghâlân Masèhi
Ḍâlem panangghâlân Hijriyâh, bitongan arè Iduladha pagghun paḍâ sabbhân taonna, namong bhidhâ ḍâlem panangghâlân Masèhi sè segghut abâ-obâ sabbhân taon. Ḍâlem panangghâlân Hijriyâh arè tellasân Iduladha è tep-tepaghi adhâsar ḍâ' bhâktona (fase) bulân (panangghâlân candra), anapon panangghâlân Masèhi adhâsar bhâktona (fase) bhumè sè ngalè-lèngè mata'arè (panangghâlân surya). Hal ka'dinto sè aḍhâddhiaghi arè tellasân Iduladha abâ-obâ sabbân taonna ḍâlem panangghâlân Masèhi, èngghi panèka aobâ 11 arè lebbi awwâl sabbhân taon.
Jerome Polin
Kaodien awwâl bân pribadi
Jerome bhâbbhâr neng Jakarta tangghâl 2 Mèi 1998. dhibi’na iyâ arèya potra kaduwâ’ ḍâri pasangan Marojahan Sintong Sijabat bân Chrissie Rahmeinsa. abana Jerome iyâ arèya sorang pandèta sè samangkèn nèka alayani neng Grèja Kristen Inḍonèsia  Darmo Satellit Sorbhâjâ, samantara èbuna iyâ arèya sorang èbu roma tangghâ. Jerome bhâbbhâr semma’ kalabân  karusuân sè bâḍâ neng  Jakarta taon 1998. Ka  taon 2001, bhâlâ Jerome ngallè ka Kotta Malang, Jhâbâ Tèmor, kakdimmah bhâkto gânèka Jerome asakola neng sakolaan kalompok amaèn bân  na’kana’ neng Sakolah Taman Harapan, Malang. Sampè’ taon 2004, bhâlâ Jerome ngallè ka Kotta Sorbhâjâ. Saampona ngallè ka  Sorbhâjâ, Jerome bi’ trètanna Jehian Panangian Sijabat panèka asakola neng sakolaan  ḍâsar  bân  sakola menengah pertama neng Sakola Intan Permata Hati, Sorbhâjâ, ollè bèasiswa. Ka taon 2013, Jerome alanjuttaghi ka jenjang sakola menengah attas neng SMA Negeri 5 Sorbhâjâ.
Kontrovèrsi
Tangghâl 26 Fèbruari 2023, Jerome sareng mahasiswa Fakultas Kedokteran Universitas Inḍonèsia Ugiadam Farhan Firmansyah bân Ekida Firmansyah angunggah vidèo ajogèt ning TikTok kalabân aghunaaghi atribut dokter, sè Karèr Kontrovèrsi sampè’ dhâddhi viral. Kontèn kasebbhut anuai kontrovèrsi karna èangghâp nyinggung bânnya’ pihak, otamana para tenaga kesehatan. Parmohonan sapora èsampayyaghi lèbât akun Instagram @mantappucorp tangghâl 28 Fèbruari 2023.
Iduladha
Sajârâna
Sala sèttong cobâ sè palèng otama ḍâlem odi'na Nabbhi Ibrahim èngghi panèka narèma pakona Allah kaangghuy nyambhelli potra sè palèng èkabellâsè. Pakonan ghâpanèka ètarèma Ibrahim lèbât mèmpè sè terros li-bâli. Nabbhi Ibrahim oning jhâ' mèmpè ka'dissa pakonan ḍâri Allah bân Nabbhi Ibrahim lajhu ngabâlâ ḍâ' potrana, akadhi sè èsebbhut ḍâlem Al-Qur'an."Ènalèkana na'-kana' ka'dissa dâpa' (ḍâ' omor) bisa osaha asareng, (Ibrahim) adhâbu, 'Hei potra sèngko'! Saongghuna sèngko' amèmpè jhâ' sèngko' nyambhelli bâ'na. Lajhu pas pèkkèr kadhiponapa ca'na abâ'na!' Ismail pas ajâwâb, 'Hei aba kaulâ! lajhu pas lakonè ponapa sè èparènta (Allah) ḍâ' ajunan; insyaAllah ajunan bhâkal ngaollè jhâ' kaulâ panèka orèng sè sabbhâr."Salanjhânga ayap-sèyap, sètan aghudhâ Nabbhi Ibrahim bân kalowargâna kalabân alang-lang ḍâri alakonè parèntana Allah. Nabbhi Ibrahim lajhu ngoddhâk sètan kalabân cara ngancan ngangghuy bâlikèr (bâto kènnè'). Kaangghuy nga'-ngèngâ' parkara ghâpanèka, to-bâto sè èancan ḍâlem ngancan jumroh (lontar jumroh) è ḍâlem èbâdâ hajji.
Jerome Polin
Prèstasi
Maso’ ḍâlem Forbes 30 Under 30 Asia bulân April 2021.
Islam
Islam
"Islam" dèlém bhésa Arab panikah ropan oca’an bhéreng infinitif kuadri-literal (maṣdar rubā‘ī). Bentuk kata lakoh sampornah  aktif triliteralnya (fi‘l māḍi ṡulaṡī mabnī ma‘lūm) panikah salima (سلم, "selamat"). Arté semantik déri bentuk kuadri-literalnya panikah tondûk  bén patot (khadha‘a wa istaslama), pasra, masraaki, mamasra (sallama), nurok bunték (atba‘a), alaksanaaki, madepak (addā), otabeh masok dâlâm kâdâmaian, kasalamatan, otabe kemurnian (dakhala fi al-salm au al-silm au al-salām). sakappinah istilah se seakar kata sareng “islām” berhubungan erat sareng makna kasalamatan, kedamaian, dan kemurnian.
Jerome Polin
Prèstasi
Maso’ ḍâlem Fortune Inḍonèsia 40 Under 40 bulân Fèbruari 2023.
Islam
Islam
Secara istilah, Islam artenah masra abék; katondu’en bên kepatohan kaparentanah Allah sareng pasra bên naremah sareng puas ka  ketentoan bên hokom- hokom -Mah. artenah deri “pasra” dêlem Islam mongku pangêran bênni sebutên monggu  paham fatalisme, salaenah kêbêy tabelikkah  dêri rassah berrêk ateh dêlêm nurok ajêrên agêmah bên lêbbi kasokan mile jêlân se kempang delem odik. Oreng muslim   nurok  parentanah Allah tak usa alanggar otabêh nyaktanya’an, tapêh etoro’ê kalaben  usaha otabê pamam dhâk hikmanah.
Jerome Polin
Karèr
Tangghâl  30 Oktober 2022, Jerome sareng YouTuber Nessie Judge arilis lagu berjudul "Stay" sè èyanyiaghi bi’ Nessie kalabân bhâgiyen rap bi’ Jerome dhibi’. Lagu kaebbhut èunggah neng kanal YouTube Nessie Judge. Sajhâk panèka Jerome molaè toron neng  bidang musik.
Iklan bân Brand Ambassador
Tokopèdia (2022).
Iduladha
Sombher
Bhângsa:Iduladha Bhângsa:Ibrahim Bhângsa:Arè rajâ ḍâlem Islam Bhângsa:Idulkurban
Jerome Polin
Panampilân neng acara tivi
Grand Final Junior MasterChef Inḍonèsia musim katello’ (RCTI, 2022).
Kaodien awwâl bân pribadi
Karna jumlah bèasiswa sè bhâkal ètarèma ta’ possa’, Jerome mabhâttal ngala’ bèasiswa ka Singapura. Jehian nyarannaghi sopajhâ dhibi’na noro’ program bèasiswa ḍâri sèttong perusahaan asal Jeppang, iyâ arèya Mitsui–Bussan, sè bisa aberri’ bèasiswa possa’. Jerome pas noro’ ujiân slèksi kasebbhut bân ènyataaghi lolos kaangghuy ngaollè bèasiswa ḍâri program Mitsui–Bussan Scholarship bân akuliah neng Universitas Waseda, Shinjuku, Tokyo, Jeppang. Dhibi’na ollè ḍukungan bèasiswa sabânnya’ ¥ 150.000 otabâ Rp 18.900.000 pânbulân.
Karèr
Jerome amolaè kanal YouTube sè anyama Nihongo Mantappu bulân Dèsèmber 2017 abhâreng kancana asal Manado, Kevin Sendouw. Ka awwâllâ, Jerome bân Kevin abâghi kontèn vidèo sè abahas pelajârân bhâsa Jeppang. Kevin ahèrra mutussaghi kaloar ḍâri Nihongo Mantappu taon salanjuttâ bân èghântè kalabân Waseda Boys sè anggotaaghi Ryoma Otsuka, Tomohiro Yamashita bân Yusuke Sakazaki. Kanal panèka ngaollè Silver Play Button taon 2018, Gold Play Button taon 2019 dan Diamond Play Button tangghâl 4 Januari 2023. Salaèn ngembangaghi kanal YouTube, bulân April 2021, Jerome sareng Jehian mukkak jejaring bisnis tèh buah sè èberri’ nyama Menantèa.
Laghu
“Stay" (bersama Nessie Judge, Oktober 2022).
Iduladha
Iduladha ḍâlem panangghâlân Masèhi
È bâbâ panèka ḍaftar arè Iduladha ḍâlem panangghâl6an Masèhi ḍâri taon 1971 sampè' taon 2045:
Jerome Polin
Iklan bân Brand Ambassador
Mèntos (2022).
Islam
Islam
Istilah "Islam" jugen bisa earteaki agama se eberrik Allah dêk Nabi Muhammad untuk jêlên kasalamatan ê dunyah bên akhirat se ajerennah  enlandasi sareng  tauhid bên êterapaki  dêlêm sakappinah  aspek kaodian manussah.
Jerome Polin
Bhângsa:Tokoh ḍâri Jakarta Bhângsa:Kabhâbbhârân 1998 Jerome Polin Sijabat (Bhâbbhâr 2 Mèi 1998) iyâ arèya orèng YouTuber, selebriti internèt, bân pongghâbâ kabhângsaan Inḍonèsia. Jerome èkennal salastarèna amolaè kanal YouTube sè èberri’ nyama Nihongo Mantappu sè mâgi kaodien pribadina mènangka  mahasiswa Inḍonèsia neng  Jeppang. Jerome aghâbây  kontèn vlog cara ajhâr bhâsa Jeppang, matematika, bân kasaarènna salama bâḍâ neng Jeppang. Jerome akuliah neng Universitas Wasèda, Shinjuku, Tokyo, Jeppang, program studi matematika terrapân. Samangkèn nèka, dibi’na ajabat mènangka CEO Mantappu Corp bân abhâreng kakakna, Jehian Panangian Sijabat, andhi’ bisnis kedai ènoman tèh sè anyama Menantèa.
Iklan bân Brand Ambassador
Samsung Galaxy (2022-samangkèn).
Islam
Muslim
Muslim panikah oreng se nurok ajeren  Islam sareng carah nyataaki sareng kesaksean  tentang keesaan Allah dan kenabian Muhammad. Bentuk jemaknah panikaha muslimin, muslimun, otabeh umat Islam.
Jerome Polin
Panampilân neng acara tivi
Kick Andy (MetroTV, 2019) Traveling to Japan! - Jerome Polin in Shizuoka (GTV, 2019).
Islam
Asma  "Allah"
Konsep desar  mengenai kapangeranan  e delem  Islam ejellasaki delem sittung surat seanyamah surat  Al-Ikhlas se karo terdiri  deriempak  ayat. Ayat se nomer sittung  deri surat panikah  nyepput jek saongkunah pangeran  se maha sittung  asmanah  Allah. Ayat se nomer duwek ajelassaki tentang kemampoan  se ekaandik  pangeran, panika kebey tempat mintah  sakappinah. selanjuttah, e ayat se nomer tellok  esebbut  sifat-Nya panikah tak andik anak  bên tak ekaanak. Ayat se nomer empak jugen  nyepput  sifat-Nya panikah tadek  sakappinah sebisa padeh kalaben Alla  Delem ajeren  Islam. Alla panikah sittung  pangeran se esembe, akeduih asma-asma  terbaik, bên andik sefat  bên  karakter sepaleng tekkih. Ajeren monoteisme Islam esebbut  tauhid, se didefinisikan sebagai pengesaan Allah dek hal-hal se dettih kekhususên pangiran bên se Allah wejibeki. Pengesaan Allah delem  hal-hal kekhususên pangeran ebegi tettih duwek  bêhasan: tauhid rububiyah bên tauhid asma' wash-shifat, pengesaan  Allah delem hal-hal se Alla wejibbeki ebehas delem  tauhid uluhiyah.
Tauhid (Monoteisme)
Artikel otama: Tauhid
Iduladha
Arè sè è tep-tepaghi
Iduladha èlaksana'aghi nalèkana èbâdâ hajji. Koncina (intinya) èbâdâ hajji èngghi panèka wukuf è Arafah, namong arè bhâkto alako wukuf è kennal mènangka Arè Arafah sè èmolaè tangghâl 9 Zulhijjah sampè' ngombhârrâ pajjhâr è tangghâl 10 Zulhijjah.
Islam
Konsep kepangeranan
Informasi lebih lanjut: Allah (Islam)
Jerome Polin
Panampilân neng acara tivi
Panèka  Talkshow (NET., 2019).
Islam
Tauhid (Monoteisme)
Delem  tauhid rububiyah, Allah ngakoeh  saongkunah  sittung-sittung  Rabb (senguasaeh), sakappinah salaen Allah panikah   ‘abd (hamba/budak/ senguasaeh). Allah panikah  Rabb se kobesah delem  penciptaan, pengurusan, ben  kerajaan alam semesta. Allah se situng pencipta
Jerome Polin
Panampilân neng acara tivi
Celleng potè (Trans7, 2019).
Karèr
Sabellum Jerome molaè kanal Nihongo Mantappu, dhibi’na ampon andhi’ kanal YouTube dhibi’ kalabân vidèo ḍâ’aḍâân  sè èrekam neng Dunnya Fantasi, Taman Impian Jaya Ancol, Jakarta Dhâjâ taon 2016. Kanal panèka ngaollè Silver Play Button taon 2021.
Iduladha
Arè sè è tep-tepaghi
— HR Abu Dawud, al-Baihaqi, bân ad-Daruquthni. Ad-Daruquthni adhâbu jhâ', “Hadis panèka sanad èpon asambhung bân sohih.” Hadis panèka anerrangaghi jhâ', nomor sèttong, alaksana'aghi èbâd6a hajji panèka kodhu adhâsar ḍâ' hasèl rukyât hilal 1 Zulhijjâh saèngghâ bhâktona wukuf bân Iduladha bisa ètep-tepaghi. Nomèr duwâ', pessân Nabbhi ḍâ' amir kotta Mekka, mènangka pongghâbâ otabâ pamarènta sèttong kennengan, kennengan èka'dimma èbâdâ hajji èlakonè kaangghuy alaksana'aghi rukyât, manabi ta' ollè hasèl, lajhu rukyât orèng laèn sè ngabâlâ kasaksè'ânna ḍâ' amir Mekka.
Sajârâna
È nalèkana para' nyabhalliâ, todi'na Nabbhi Ibrahim ta' bisa alokaè Nabbhi Ismail. Allah Swt. lajhu aghâtè'è Nabbhi Ismail kalabân sèttong kèbân sè bisa èsambhelli. "Pas ènalèkana kaduwâna ampon pasra bân Nabbhi Ibrahim lajhu matèdung potrana kalabân tèdung mèrèng (kaangghuy alakonè parèntana Allah). Kaulâ (Allah) lajhu ngolok. 'Hei Ibrahim! Bâ'na ongghu-ongghu ampon mabhânder (alakonè) mèmpè ka'dissa'. Ongghu, kaulâ (Allah) pagghun abhârri' bâlâsân ḍâ' rèng-orèng sè alako kabhâghusân. Saongghuna ka'dinto ongghu-ongghu sèttong cobâ sè paddhâng. Bân kaulâ (Allah) aghântè'è na'-kana' ka'dissa kalabân sèttong kèbân bhelliân sè rajâ."
Jerome Polin
Kaodien awwâl bân pribadi
nalèkana bâḍâ neng kellas 2 SD, Jerome andhi’ pangaterro kaangghuy akuliah neng loar negri. Saampona lolos SMA, pangaterro kaangghuy akuliah neng loar negri kasebbhut ngalami kendala karna orèng toana andhi’ kabâtessân èkonomi, saèngghâ Jerome ngoddi ngala’ program bèasiswa. Awwâllâ, Jerome noro’ ujian slèksi program bèasiswa ka Universitas Tèknologi Nanyang Singapura neng Jakarta. Dubulân salastarèna tès, Jerome ènyataaghi lolos slèksi namong coma nagollè saparona bèasiswa.
Iklan bân Brand Ambassador
Mie Sedaap Tasty Beef Yakiniku (2021-2022).
Piattos (2023- samangkèn).
Mohammad Yamin
Politik
Bâjâ masa jâjâannah Jeppang (1942-1945), Yamin atugas ka Pusat Tenaga Rakyat (PUTERA), organisasi nasional sè è sokong sarèng pamarènta Jeppang, ka taon 1945, dhibi’en èpele dhâdhi anggota Badan Penyelidik Usaha Persiapan Kamardhikaan (BPUPKI). Dâlem sidang BPUPKI, Yamni bènyak amainaghi peran. Dhibi’en apèndapat kaanghuy hak asasi manossa è pamasok ka dâlem konstitusi nèghara. Dhibi’en kèya angusulaghi kaanghuy wilayah Inḍonèsia samarènah kamardhikaan, iyâ arèya Sarawak, Sabah, Semenanjung Malaya, Timor Portugis, bân kabhi wilayah Hindia Bhâlanda. Soekarno sè kèya anggota BPUPKI anyokong ide Yamin kasebhut. Samarèna kamardikaan, Soekarno dhâdhi Presiden Republik Indonesia sè awwal, bân Yamin èlantik kaanghuy jabatan-jabatan sè pentèng dâlem pamarentaanah.
Yamin pas ka tanghâl 29 Mei 1945, dhibi’en anyampèaghi pidato tentang dhâsar filosofis bân politik tartènto kaanghuy nèghara anyar sè èusulaghi bân panyebhutân lema’ prinsip bhângsa, sè pas è kenal mènangka Pancasila bân pas è masokaghi dâlem Pembukaan Undang-Undang Dasar (UUD) 1945. Reya bhèkal dhadhi duwè’ arèh sabellun pidato Soekarno angoraiaghi Pancasila ka 1 Juni.
Pangâkoan kapânulisan Yamin attas Pancasila sè èpârtanyaaghi sarèng Dr. Mohammad Hatta, Mr. Soebarjo, Mr. A. Maramis, Prof. A.G. Pringgodigdo, Prof.Sunairo bân kabhi anggota BPUPKI sè ghi’ odhi’ sè pas èwawancarae. Namong, faktanah Yamin tampaknah settong-settongah orèng sè andhi’ catetan ghènna’ tentang sidang-sidang BPUPKI, sè èghunaagi kaanghuy buku sètârbit taon 1959 Naskah Persiapan Undang-Undang Dhasar 1945.
Samarena kamardhikaan, kalaghungan-kalaghungan sè toman èpangkoh Yamin antara laèn anggota DPR sejjhe' taon 1950, Menteri Kahakiman (1951), Menteri Pengajharèn, Pendidikan, bân Kabudyaan (1953-1955), Katowa Dewan Perancang Nasional; èbanto 3 Bâkkel Katowa, iyâ arèya Ukar Bratakusumah, Soekardi, bân Sakirman lebât UU No. 80 tahun 1958 (1958-1963), Menteri Sosial bân Kebudayaan (1959-1960), Katowa Dewan Pengawas IKBN Antara (1961-1962) bân Menteri Penerangan (1962-1963).
Yamin iyâ arèya bâgiyèn ḍâri Panitia Sembilan sè atugas molaè arancang undang-undang dhâsar. Panitia rèya ngâselaghi Pembukaan, sè aèssè intisari pidato Soekarno 1 Juni. Yamin sè bânya' alako dhâlem ngâselaghi rancangan rèya, èghoca'aghi Piagam Jakarta. Nalèka BPUPKI atèmmo è sidang keduwâ, molae 10 Juli, komite sè anggotanah 19 orèng, kalabân Soepomo amainaghi peran otama, ngâselaghi rancangan konstitusi dhâlem tello' arèh. Yamin conè polana ta' ètodhu dhâlem komite rèya, bân nolak kaaghuy narèma reggutan è komite laènnah sè abahas masalah kauangan. Nalèkanah rancangan undang-undang èvoting ka 16 Juli, Yamin akritik bân dhadhi sèttong sè ta' langsong narèma. Yamin pas angakoaghi dhibi'en marè arancang undang-undang sè padeh kalabân versi Soepomo, tapè ta'andhi' bhuktè kaaghuy jèreya, bân Hatta khusus asangkal Yamin marè amaghi dokumen jereya ke BPUPKI.
Prof. Mr. Mohammad Yamin, S.H. (24 Agustus 1962) iyâ arèya sastrawan, sejarawan, budayawan, politikus bân ahli hokom sè èhormati mènangka pahlawan nasional Inḍonèsia. Dhibi’en iyâ arèya sala sèttong perintis puisi modern Inḍonèsia bân pelopor Sumpah Pemuda “pencipta imaji keindonesiaan’sè angaro sajhârâ persatuan Inḍonèsia.
Politik
Ka tagghâl 17 Agustus 1945, Soekarno aproklamasiaghi kamardhikaan Inḍonèsia bân kalaghu'annah, Panitia Persiapan Kamârdhika'an (PPKI) atèmmo bân anugasaghi petto': Soekarno, Mohammad Hatta, Soepomo, Soebardjo, Otto Iskandardinata, Yamin bân Wiongsonegoro kaanghuy versi final UUD.
Bhâlâ
Ka taon 1937, Mohammad Yamin anèka kalabân Siti Sundari, pottrè soreng bangsawan ḍâri Kadilangu, Demak, Jhâbâ Tengah. Kabbhi eparèngi settong pottra, Dang Rahadian Sinayaningsih Yamin. ka taon 1969, Dian anèka kalabân Gusti Raden Ayu Retno Satuti, pottrè palèng towâ ḍâri Mangkunegara VIII.
Politik
Ka bâjâ akalaghungan mènangka Menteri Kahakiman, Yamin abhibhâsaghi tahanan politik sè ètadhân tanpa proses pengadilan. Tanpa grasi bân remisi, dhibi'an ngalowaraghi 950 orèng tahanan sè è cap komunis otaba sosialis. Attas kabijakannah rowa, dhibi'en èkritik sareng bânnya' anggota DPR. Namong Yamin bângal atangghung jâwâb attas kalakoan kasebhut. Pas èsaat ajabât Menteri Pengajâran, Pendidikan, bân Kebudayaan, Yamin bannya' anyoto' èbangunnah universitas-universitas nègèri bân swasta è sakabbhinah Inḍonèsia. È antaranah perguruan tègghi sè èbangun iyâ arèya Universitas Andalas è Padang, Sumatra Barat sè awwallah èbangun anyama Perguruan Tegghi Ghuru (PTPG).
Sastra
Kompolan Yamin sè keduwe’, Tumpah Daraku, dâdâr ka 28 Oktober 1929. Karjâ rèya ce’ pènting ḍâri segi sèjarah, polana ka bhèktoh rèya Yamin bân laennah pejuang kebangsaan amotos aghi kaanghuy ahormati sèttong tanah air, sèttong bhagsa, bân sèttong bhâsa Inḍonèsia sè tonghâl. Dramanah Ken Arok bân Ken Dedes sè adhasar aghi sèjarah jâbâ, muncul kèya ka taon sè sami.
Ka awwal taon 1930-an, Yamin aktif è bâgiyen jurnalis, agabung kalabân dewan redaksi sorat kabhèr panorama, kalabân Liem Koen Hian, Sanusi Pane bân Amir Sjarifuddin. Ka tenga taon 1936, kalabân bhèrengah Liem, Pane, bân Sjarifuddin, Yamin amolae surat kabhèr laen, Kabangonenan (1936-1941), sè padèh sareng Panorama, è terbitaghi bhi’ Siang Po Printing press andhiken Phoa Liong Gie.
Politik
Karier politik Yamin è molaè nalèka dhibi’en ghi’ dhâdhi mahasiswa è Jakarta. Nalèka jerèya dhibi’en agabung dâlem organisasi Jong Sumatranen Bond bân anyoson ikrar Sumpah Pemuda sè èbâcah ka Kongres Pemuda II. Dâlem ikrar kasebhut, dhibi’en anetepaghi bhâsa Inḍonèsia, sè dâri bhâsa Melayu, mènangka bhâsa nasional Inḍonèsia. Organisasi Inḍonèsia.ngodâ, Yamin dhessek sopajâ Bhâsa Inḍonèsia. Èpadhâddhi mènangka alat pemarsettong. Pas samarèna kamèrdekaan, Bhâsa Inḍonèsia dhâdhi bhâsa resmi bân bhâsa otama dâlem kasusasteraaan Inḍonèsia.
Ka taon 1932, Yamin ollè gelar sarjana hokom, dhibi`en pas alako dâlem bidang hokom è Jakarta sampè taon 1942. Ka taon sè sami, Yamin ècatet dhâdi anggota Partindo. Pas Partindo obus, abèreng Adnan Kapau Gani bân Amir Sjarifoeddin, dhibi’en adiriaghi Gerakan Rakyat Inḍonèsia (Gerindo). Tojhuèn Gerindo iyâ arèya kaanghuy anèngkataghi kasadaran public ka ide-ide nasionalis kalabân aorganisir rakyat. Angèng, Gerindo kèya acèrminagi pangaterro sè jhen rajèh è pihak bènyak nasionalis bhângbâng kaanghuy alako sarèng Bhâlandhâ. Kasediyâan rèya dâdâr ḍâri kapotosan attas prospek kaangghuy aorganisir lalabân nasiomalis sè efektif dâlem ngaddhepaghi kakuwatan military bân polisi Bhâlanda bân ḍâri kayakinan kolaborasi labân ḍâri fasisme (otamanah fasisme Jèppang) sè ngaadhi’ prioritas palèng teghi dâlem urusan dhunnyah. Gerindo ngârep lèbât lako bhèreng rowa Bâlandhâ bhekal abentuk Badan Legislatif è wilayah jajahan. Yamin è pakalowar ḍâri organisasi ka taon 1939 polana alanggâr paraturan, akadhi kampane alabèn calon Gerindo laènnah dâlem peleyan dewan kotamadya Batavia. Dhibi’en pas adiriaghi Partai Parsatoan Inḍonèsia (Parpindo). ḍâri taon 1938 (otabâ 1939) sampè’ 1942, Yamin dhâdhi anggota Volksraad ka taon 1939, badan penasihat sè è bentuk ka taon 1917 sareng Bhâlânda è Hindia Bhâlânda.
Wafat
Yamin wafat è Jakarta ka 17 Oktober 1962. Mènangka sèacetusaghi ide-ide pènting, Yamin adominasi sajhârâh politik bân budaya Inḍonèsia modern. Ide-idenah akontribusi ka kâbangkitan politik bân gelora kabânggaan Inḍonèsia. Ka taon 1973, dhibi'en è tetepaghi mènangka Pahlawan Nasional Inḍonèsia.
Kâpribadian
Makkè Yamin mengka, dhibi'en aghâdhui reputasi alebbi-lebbiaghi pencapainnah dhibi', bân soka' âargumentasi. Thamrin ngoca'agi mènangka "abellâ abadi" polana sèkeppah sè konfrontatif è Volksraad. Selaèn klaim palsunah mènangka pencetus konsèp Pancasila dhâlèm pidatonah è BPUPKI ka taon 29 Mei 1955, ssat dhâdhi menteri kebudayaan ka Kabinet Ali Sastroamidjojo I periode 1953 sampè 1955, Yamin ngakoh amimpin pemugaran Candi Borobudur. Sebuah plakat sè dhibi'en pessèn èpasang è cande sè ngaklaima dhibi'en amainaghi peran konci èhapos dâ'iyâ Yamin ta' polè dhâdhi menteri kebudayaan. Bâkkèl presiden dhâdhâ' Inḍonèsia, Mohammad Hatta nyabbhutaghi Yamin "lècèk".
Sastra
Mohammad Yamin amolaè karier mènangka sorang penulis è taon 1920-an semasa dhunnya Inḍonèsia nga-alami kamajuèn. Karjâ sè awwal ètoles ngangghuy bhasa Melayu dhèlem jurnal Jong Sumatra, sebuah jurnal se a bhâsa Belanda ka taon 1920. Karjâ sè awwâl ghi’ asambhung ke ka’-dhângka’ bhasa Malaju Klasik.
Latar Belakang
Mohammad Yamin èlahèraghi è Talawi, Sawahlunto tangghâl 24 Agustus 1903. Dhibi’e iyâ arèya potra ḍâri Usman Baginda Khatib bân Siti Saadah sè asalla ḍâri Sawahlunto bân Padang Panjang, Bapakna anḍi’ ènem beles anak ḍâri lèma bini, sè para’ sakabbhina dhâddhi intelektual sè blatèr. Tan-tarètanan Yamin iyâ arèya; Muhammad Yamin sè dhâddhi ghuru; Djamaluddin Adinegoro mènangka wartawan kotara; bân Ramana Usman, pelopor korps diplomatik Inḍonèsia. Salaèn rowa, sepopona, Mohammad Amir, iyâ arèya tokoh pergerakan kamardhikaan Inḍonèsia.
Sastra
Ka taon 1922, Yamin dâdâr kaanguy sè awwal mènagka penyair kalabân puisinah, Tanah Air, sè è maksud tanah airrah, iyâ arèya Minangkabau è Sumatra. Tanah Air iyâ arèya kompolan puisi modern Melayu awwal sè tomanetèrbit aghi.
Dhâlèm puisinah, Yamin bènyak aghunaaghi dhângka’ sonata sè e ènjhâm ḍâri literature Bèlandhâ. Sanajjhân Yamin alako bènyak eksperimen bhâsa è dâlam puisi-puisinah, dhibi’en ghi’ lebi anepatè norma-norma klasik bhâsa Melayu, abhândhing tongngep kalabân generasi-generasi penulis sè lebih ngodâ. Dhibi’en kèya anerbitaghi bènya’ drama, esei, novel sejarah, bân puisi. Dhibién kèya anerjema aghi karjâ-karjâ William Shakespeare (drama Julius Caesar) bân Rabindranath Tagore.
Latar Belakang
Yamin ollè pendidikan dèsarah Hollandsch-Inlandche School (HIS) Palembang, pas a lanjutaghi ke Algemeene Middelbare School (AMS) Yogyakarta. È AMS Yogyakarta, dhibi’en amolaè ajèr sejarah purbakala bân bènyak bahasa akadhi Yunani, Latin bân Kaei. Namong samarenah tammat, nèyat kaanghuy alanjutaghi sakola ke Leiden, Belandhâ kodhu èorungaghi polana bapa’en sèdhâ. Dhibi’en pas ajalan aghi kuliah è  Rechtshoogeschool te Batavia (Sekolah Tèghi Hokom è Jakarta, se pas dhâddhi Fakultas Hukum Universitas Inḍonèsia), bân ngaollèaghi gellar Meester in de Rechten (Sarjana Hukum) ka taon 1932.
Universitas Brawijaya
Universitas Brawijaya (UB) iyâ arèya universitas neng Malang, Inḍonèsia sè èbângon taon 1963 lèbât Ketetapan Menteri Pendidikan bân Èlmo Pangataowan no. 1 tangghâl 5 Januari 1963. Tangghâl rèya dhâddhi Dies Natalis UB. Nyama Brawijaya èberri’ Prèsiḍèn Soekarno mènangka areppan maklè dhâddhi kampus kebanggaan Indonesia akantha jago nga’ Raḍèn Wijaya (Brawijaya I, pendiri Kerajaan Majapahit).
Sajhârâ Universitas
Atas osolla Ketua DPRD neng 10 Mei 1957, èlaksanaaghi rapat tokoh-tokoh masyarakat bân pamarènta Kotta Malang. Rapat rèya abahas tarèka abentuk universitas andi’en kotta (Gemeentelijke Universiteit).
1961-1964: Upaya dhâddhi Kampus Negri
Bhândhâ dhâddhi masalah otama Universitas Kotapraja Malang. Makkè èako anḍi’na Kotapraja Malang, biayana pagghun ètangghung yayasan. Saèngghâ èusahaaghi maklè dhâddhi universitas negri. Mongghu UU nomer 22 taon 1961, PTEM bân STKM (Sakola Tègghi Kedokteran Malang) kodhu èpasèttong. Kèng STKM gita’ narèma potosan kakḍinto.
Sumatra Bârâ'
Gèografi
Kadhi daèrah laènna neng Inḍonèsia, iklim Sumatra Bârâ’ sacara umum sè asifat tropis kalabân suhu udara sè cokop tèngghi, panèka antara 22,6 °C sampè’ 31,5 °C. Provinsi panèka jughân èlèbhâti ghâris khatulistiwa, neng Bonjol, Pasaman, neng Provinsi panèka ahulu brempan songai rajhâ  sè amoara ka pantai tèmor Sumatra kadhi Batang Hari, Siak, Inderagiri (èsebbhut Batang Kuantan neng bhâgiyen huluna), bân Kampar. Samantara songai-songai sè amoara ka pasèsèr bârâ’ panèka Batang Anai, Batang Arau, bân Batang Tarusan.
Bâḍâ 29 gunung sè kasebbar neng 7 kabupatèn bân kotta neng Sumatra Bârâ’, kalabân gunung Kerinci neng kabupatèn Solok Lao’ mènangka gunung sè palèng tèngghi, sè sampè’ 3.085 m tèngghina. Salaèn gunung Kerinci, Sumatra Bârâ’ jughân andhi’ gunung aktif laènna, kadhi Gunung Marapi, Gunung Tandikat, bân Gunung Talang. Salaèn gnung, Sumatra Bârâ’ jughân andhi’ bennya’  danau. Danau sè palèng loas panèka Singkarak neng kabupatèn Solok bân kabupatèn Tana Ḍatar, èsosol Maninjau neng kabupatèn Agam. Kalabân loas sampè’ 130,1 km², Singkarak jhugân ḍhâddhi danau palèng loas nomer duwâ’ neng Sumatra bân nomer sabelles neng Inḍonèsia. Danau laènna sè bâḍâ neng kabupatèn Solok panèka Danau Talang bân Danau Kembar (èjhulughi Danau neng attas bân Danau neng bâbâ).
Sumatra Bârâ’ panèka roma mènangka ètnis  Minangkabau, sanajjhân wilayah Minangkabau dhibi’ lebbhi bhâbu ḍâri wilayah administratif Provinsi Sumatra Bârâ’ samangkèn nèka. Ka taon 2020, provinsi nèka anḍhi’ pânḍuḍuk 5.534.472 jiwa sè kabennya’an aghâma Islam. Sumatra Bârâ’ aghâḍhuen 12 kabupatèn bân 7 kotta kalabân pambhâgien wilayah administratif salastarèna kacamatan neng sakabbina kabupatèn (kajhâbhâ kabupatèn Kapoloan Mentawai) ènyamaè nagari.
Somber ḍaya alam
Somber ḍaya alam sè  bâḍâ neng Sumatra Bârâ’  panèka bâtobara, bâto besi, bâto galena, timah celleng, sèng, mangan, emmas, bâto  kapor (semen), nyior sawit, kakao, gambir bân hasèl pajhukoan.
Sajhârâh
Saterrosâ èbhu kotta provinsi Sumatra Bârâ’ sè anyar panèka pagghun neng Bukittinggi. Mènangka aḍâsarraghi katettepân Gubernur Sumatra Bârâ’ No. 1/g/PD/1958, tangghâl 29 Mèi 1958 èbhu kotta provinsi èyallè ka Padang.
Kaanèkaragaman hayati
Sumatra Bârâ’ iyâ arèya sala sèttong provinsi neng Inḍonèsia sè soghi kalabân somber Kaanèkaragaman hayati. Sabâghiyen rajhâ Sumatra Bârâ’ pagghun bâḍâ alas tropis alami bân èlinḍungi. Panbrempan spesies pagghun bhisa ètemmoè, kadhi misalnya Raf lesia arnoldii (kembhâng  palèng rajhâ neng dunnya), harimau sumatèra, siamang, tapir, rusa, beruang, bân brempan macemma mano’ bân kupu-kupu.
Sajhârâh
Asma provinsi Sumatra Bârâ’ èkabhiḍhi neng jhâman Vereenigde Oostindische Compagnie (VOC), sè èḍimma sebbhutân wilayah ka’angghuy kawasan passer bârâ’ Sumatra panèka Hoofdcomptoir van Sumatra's westkust. Pas sampè’ cè’ koatthâ pangaro politik bân èkonomi VOC, sampè’ abad ka-18  wilayah administratif panèka ampon acangkop kawasan pantai bârâ’ Sumatra molaè ḍâri Barus sampè’ Inderapura.
Saterrosâ ḍâlem parkembangan administrasi pernata kolonial Hindia Belândhâ, daèrah panèka agabhung ḍâlem Gouvernement Sumatra's Westkust, tamaso’ è ḍâlemma wilayah Residentie Bengkulu sè anyar èpasraaghi Inggris ḍhâ’ka Belândhâ. Terros èpaloas polè kalabân mamaso’ Tapanuli bân Singkil. Namong taon 1905, wilayah Tapanuli ètingkat’aghi statusâh ḍhâddhi Residentie Tapanuli, mènangka wilayah Singkil è bhâghi ka Residentie Atjeh. Terros taon 1914, Gouvernement Sumatra's Westkust, ètoronnaghi statusâh ḍhâddhi Residentie Sumatra's Westkust, bân namba wilayah Kapoloan Mentawai neng Samudra Hindia ka ḍâlem Residentie Sumatra's Westkust, tor taon 1935 wilayah Kerinci jughân ègabung ka ḍhâlem Residentie Sumatra's Westkust. Salastarèna pameccaan Gouvernement Sumatra's Oostkust, wilayah Rokan Hulu bân Kuantan Singingi èbhâgi ka Residentie Riouw, tor jughân èbentuk Residentie Djambi pèriode sè parak paḍhââh.
Gèografi
Sumatra Bârâ’ letta'na neng pasèsèr bârâ’ neng bhâgiyen tengnga poloh Sumatra sè tarḍiri ḍâri ḍataran rendhâ neng pantai bârâ’ bân ḍataran tèngghi vulkanik sè èbhântuk bi’ Bukit Barisan. Provinsi panèka anḍi’ ḍârâten saloas 42.297,30 km² sè paḍâ sareng 2,17% loas Inḍonèsia. Ḍâri loas kasebbhut, lebbhi ḍâri 45,17% iyâ arèya kawasan sè ètotopè alas linḍung. Ghâris pantai provinsi panèka sadhâjâna asentuan kalabân Samudra Hindia salanjhânga 2.420.357 km kalabân loas parairan tasè’ 186.580 km². Kapoloan  Mentawai sè letta’na neng Samudra Hindia maso’  ḍhâlem provinsi panèka.
Somber ḍaya alam
Paaèngan pantai bârâ’ bân Kapoloan Mentawai andhi’ bennya’ kaoḍien tasè’ sè ghâduen nilai èkonomi tèngghi. Nalayan ollè ajhâring ragâm jennis jhuko’ neng kawasan panèka. Jhuko’ kerapu, uḍâng, rumput tasè’, kapètèng, bân mutiara  iyâ arèya brempan hasèl pajhukoan tasè’ anḍalan. Daèrah pasèsèr pantai, otamana kawasan kapoloan, ngasèllaghi bânnya’ cètak. Neng daèrah pabukitân bân pagunungan bâḍâ kebbun karèt, cengkè, bân sa’ang. Kawasan  pagunungan sè ètotopè hutan ngasèllaghi kajhu. Mèdan sè berrâ’ karana bânnya’na lèrèng pabukitân sè curam iyâ arèya tantangan otama pangembângan sèktor patanian bân pakebbhunan neng daèrah panèka.
Bahan glien jughân bennya’ sè bâḍâ neng daèrah panèka. Salasèttongah sè bânnya’ ampon aparèng mamfaat bâgi daèrah panèka iyâ arèya bâtoan kapor mènangka bahan ḍâsar semen. PT Semen Padang ampon amamfaattaghi kasoghien alam salama poloan taon. Bâto kapor bennya’ neng sakètarra Padang, daèrah sakètar Danau Singkarak, bân Padangpanjang. Neng Padangpanjang deposit bâto kapor sè ollè èksploitasi sampè’ 43 juta ton. Bahan  gâliyen laènna panèka bâto bâra neng Sawahlunto tor obsidian bân bâto andesit neng Padang Pariaman. Somber aèng sè ngalowa jughân ampon bânnya’ aberri’ mamfaat bâgi pambangunan daèrah panèka. Paaèngan danau Singkarak bân  Maninjau ampon abit èmamfaati mènangka pembangkit listrik tenaga aèng. Somber aèng panèka jhugân  andhi’ potènsi rajhâ kaangghuy èola bân èkemmas dhâddhi aèng mineral.
Sajhârâh
Masa pânḍuḍuken tentara Jeppang, Residentie Sumatra's Westkust aobe nyama ḍhâddhi Sumatora Nishi Kaigan Shu. Atas  ḍâsar geostrategis militer, daèrah Kampar èpakaloar ḍâri Sumatora Nishi Kaigan Shu bân èpamasok ka ḍâlem wilayah Rhio Shu.
Kaanèkaragaman hayati
Bâḍâ duwâ’ Taman Nasional neng provinsi panèka, iyâ arèya Taman Nasional Siberut sè  bâḍâ neng poloh Siberut (Kabupatèn Kapoloan Mentawai) bân Taman Nasional Kerinci Seblat. Taman nasional ḍibhuḍina panèka wilayana abentang neng empa’ provinsi: Sumatra Bârâ’, Jambi, Bengkulu, bân Sumatra Lao’.
Salaèn duwâ’ Taman Nasional kasebbhut bâḍâ jughân brempan cagar alam laènna, panèka Cagar Alam Rimbo Panti, Cagar Alam Lembâ Anai, Cagar Alam Batang Palupuh, Cagar Alam Air Putih di daerah Kelok Sanga’, Cagar Alam Lembâ  Harau, Cagar Alam Beringin Sakti bân Taman Raya Bung Hatta.
Universitas Brawijaya
UB anḍi’ empa' mkampus. Kampus otama bâḍâ neng Jl. Veteran, bârâ’ân Kotta Malang bân Puncak Dieng (UB Dieng) bhâdhi kuliah, olahraga, penelitian bân laènna. Kampus katello' bâḍâ neng Kediri (Jl. Pringgodani) bân kampus kaempa'’ neng Jakarta.
1961-1964: Upaya dhâddhi Kampus Negri
Polan èpagabung, Universitas Kotapraja Malang aobâ nyama dâddi Universitas Brawijaya tangghâl 3 Oktober 1961 klabân akta notaris nomer 11 tangghâl 12 Oktober 1961. Tangghâl 7 Juli 1962, Universitas Brawijaya, Universitas Jember bân Universitas Airlangga statussa dhâddhi universitas negri.
Klabân potosan rèya, Universitas Brawijaya ngaghungi Fakultas Ekonomi, Fakultas Hokom bân Pangataoan Masyarakat, Fakultas Ketatanegaraan bân Ketataniagaan, Fakultas Pertanian, serta Fakultas Kedokteran Hewan bân Peternakan.
1969-1997: Pengembangan Kampus
Pimpinan UB sataon alako ta’ ngangghuy anggaran. Samarèna 3 taon bân kabâdâân normal, bâḍâ pembangunan (Pelita I) neng taon 1969 èpimpin sareng rektor kalangan dhibi’, yakni Prof. Dr. Ir. Moeljadi Banoewidjojo (1969-1973) ḍâri Fakultas Pertanian. Neng ḍâlem periode samarèna, bâdâ pangobâ’ân nyama fakultas, peningkatan jurusan dâddi fakultas, fakultas sareng program anyar bân pamèsa’an program politeknik (sè bâkâl dhâddhi polinema) sareng bânnyak abângon dhung-ghâddhung.
Infrastruktur Kampus
UB anḍi’ empa’ kampus. Kampus utama bâḍâ è Ketawanggede, Kotta Malang. Luassa UB iyâ arèya 981 hèktar. UB ghun ngangghuy 20% luas UB bhâdhi gedung kuliah, karèna ghâbây penelitian Agrikompleks, hutan pendidikan, laboratorium riset, teaching factory, bân laènna.
Lambang
Lambang Universitas Brawijaya abentuk segi lèma klabân bârna dâsar biru celleng. Bâḍâ ghâmbhâr arca Raden Wijaya (Brawijaya I) abârna konèng emmas mènangka jelmaan Dewa Wisnu sè andi’ tanang empa’. Bâng-sèbâang negghu’ lampu, canka otabâ siput, qada, bân cakra. Raden Wijaya ngangghuy mahkota Candra Kapala. Neng samping kacèr bân kanan Raden Wijaya bâḍâ sepasang Dewa Perwara mènangka pengikut Raden Wijaya. Bârnana konèng emmas bân celleng sè artèna abadi.
1998-2005: Perguruan Tinggi Otonom
Neng jamanna Rektor Prof Eka Afnan Troena (1998-2002) UB narèma mahasiswa asing bân èmolaè pengembangan teknologi informasi (TI). Bâḍâ kuliah jarak jhâu alako abhârâng Keio University, Jepang sareng beasiswa S2 ka staf administrasi. Taon 2003, klabân SK Rektor nomor 147/SK/2003 èbentuk Tim Evaluasi Diri (Persiapan BHMN-UB) ghâbây Pengembangan Otonomi bân Akuntabilitas Organisasi Universitas Brawijaya. Otonomi ngasèlaghi SDM sè berkualitas. UB ollè persetujuan Dirjen Dikti kalabân dhâddhi perguruan tinggi otonom neng 29 November 2007 sè èkapalaè Profesor Sutiman B. Sumitro.
UB I bân UB II (Ketawanggede bân Dièng)
Kampus UB II bâḍâ è Puncak Dieng Eksklusif, Kecamatan Dau, Kabhupatèn Malang. Neng kampus rèya bhâdhi fasilitas loar akadhi lapangan bal, lapangan basket, lapangan panahan, lapangan menembak, pacuan kuda, jogging track, kolam renang, bân lintasan Gokar. Neng kampus rèya bâḍâ jughân laboraturium, gheddhung kuliah, RSHP (Rumah Sakit Hewan Pendidikan), Fakultas Kedokteran Hewan, bân Fakultas Kehutanan. .
2006-Mangkèn: Entrepreneurial University
Neng bâktona Rektor Prof. Yogi Sugito, UB èaraaghi ḍâ’ entrepreneurial university internasional, bâḍâ logo anyar, SPP bâḍi mahasiswa anyar, èbângon pusat bisnis, gedung kuliah sè megah bân modern sareng Laboratorium Sentral Èlmo Hayati. Pak rector peduli ḍâ’ kanyamanan, keindahan sareng keamanan kampus.
Biaya Pendidikan bân Beasiswa
Sajjhek 2013, UB nerapaghi UKT (Uang Kuliah Tunggal) maklè ta’ usa majâr pèssè gheddhung. UKT UB tingkatna bâḍâ 7 klabân jurusan bân fakultas. Tingkat rèya bâḍi nglompokaghi ghâjina rèng seppo. UKT palèng kènnè iyâ arèya 500 èbuh. Mahasiswa sè lolos jalur mandiri majâr SPFP (Sumbangan Pengembangan Fasilitas Pendidikan) sakalèyan. SPFP bâḍâ 3 tingkat.
UB III Keḍiri
Taon 2016 UB, Kabhupatèn Keḍiri, bân Kemenristekdikti setuju Kampus UB III molaè aktif bhâdhi kuliah. Mangkèn UB Keḍiri sajhân maju bân luassa 43 hèktar.
UB Jakarta
UB Jakarta (UB III) bhâdhi kampus pascasarjana. Kennenganna bâḍâ è Jhâlân Abdul Muis No.52, Petojo Lao', Kacamadhân Gambir, Kotta Jakarta Pusat, Provinsi DKI Jakarta. UB Jakarta èbhângon taon 2010 polan bânnyak rèng mènta bân lastarè taon 2016. Neng Peresmian UB bâḍâ Bâkkèl Gubernur Jakarta dhimèn sè alumni UB, Djarot Syaiful Hidayat. UB Jakarta èbhangon ngangghuy pèssèna IKA UB (Ikatan Alumni Universitas Brawijaya) kalabân 25 hèktar.
Fasilitas Umum
Fasilitas umum iyâ arèya fasilitas sè segghut èangghuy sivitas akademika UB.
Fakultas
Sampè taon 2018, UB anḍi’ 18 fakultas bân 221 jurusan ḍâri Vokasi, Sarjana, Magister, Doktor, Dokter Spesialis, bân Profesi. Data ḍâri Kemenristekdikti, UB iyâ arèya kampus sè palèng multidisipliner sareng UGM bân UI. Kakḍinto fakultas bân jurusanna:
ATM bân KCM
KCP (Kantor Cabang Pembantu) otabâ ATM neng UB iyâ arèya Bank BCA, Bank Mandiri, Bank BNI, Bank BRI, sareng Bank BTN.
2006-Mangkèn: Entrepreneurial University
Proses UB dâddi Entrepreneurial University (EU) èsaksiaghi Bekkèl Presiden Republik Indonesia tangghâl 2 Juni 2007. EU iyâ arèya perwujudan visa bân misi bâḍi ngasèlaghi lulusan sè mandiri sareng dâddi pelopor. Neng ḍâlâm pelaksaanna, ampon bâḍâ rintisan kegiatan klabân bântoan dana kerja bhârâng. Kemudian abântuk BUA (Badan Usaha Akademik) sareng BUNA (Badan Usaha Non Akademik) sè ngompolaghi bellâsân perusahaan andi’en Brawijaya. Lembaga rèya afungsi bâdi kennengan komersialisasi, ngembangaghi Pendidikan, latèan wirausaha dosen, mahasiswa, pegawai, masyarakat sareng fasilitator pengembangan riset neng universitas sè sesuai bân kebutuhan Dudi (Dunia Usaha & Industri) mènangka sombher dana universitas bâdi aktivitas tridharma perguruan tègghi. Sampè’ mangken, status UB iyâ arèya PTN - BLU Kemendikbud.
Lambang
Ajunjung tègghi falsafah Pancasila, èlambangaghi sareng segilèma’ konèneng emmas. Bângal abongkar sè ta’ wajar bân bâccè’ èlambangaghi sareng mahkota Candra Kapala. Penegak tartèb hokom èlambangaghi sareng gada. Bângal arataaghi sè ta’ wajar bân bâccè’ èlambangaghi sareng senjata cakra. Parcajâ bân yakin klabân zat odi’ nikak bâḍâ èlambangaghi lampu.
Masjid Raden Patah
Masjid Raden Patah iyâ arèya masjid utama neng UB. Asma Raden Patah mènangka bentuk takdzim ḍâ’ Raden Patah. Raden Patah iyâ arèya potrana Prabu Brawijaya Kertabumi. Masjid rèya èrancang sareng Dr. Ali Sukirno, dosen senior Fakultas Teknik Universitas Brawijaya klabân gaya khas Majapahit. Luas bangunanna  6.830 m2 bân mua’  4.500 jama’ah solat, sareng 7.000 jama’ah pangajhiân.
Perpustakaan
Perpustakaan Brawijaya masok ka Institutional Support System sè adukung program akademik universitas. Kennenganna asri, korsèna nyaman, internetta ceppet adhâddhiaghi perpustakaan rèya èkalèburin mahasiswa UB. Layanannna iyâ arèya ngènjhâm buku, jurnal internasional, e-book bân laènna. Perpustakaan UB anḍi’ toko souvenir sareng kantor pos. Ghun Perpus UB sè dhâddhi anggota The International Association of University Libraries (IATUL) sajjhek taon 2016. Kakḍinto web perpus UB.
Gedung Sentral
Tèyap fakultas anḍi’ Gheddhung Sentral (GS) bhâdhi kegiatan ajhâr, penelitian, bân ngabdi ḍâ’ masyarakat. Gheddhung neng UB biasana agaya Jhâbhâ bân èbhângon vertikal kaangghuy hemat lahan. GS atingkat 7 bân 15.
Fasilitasi Difabel
UB kampus sè ramah ḍâ’ kaum difabel. Neng UB bâḍâ panarèmaan kaum difabel lèbât SPKPD (Seleksi Program Khusus Penyandang Disabilitas) èbangun sareng Pusat Studi bân Layanan Disabilitas (PSLD UB). Sabbân taon neng UB bâḍâ anggaran khusus kaum difabel bâdhi braile neng fasilitas umum UB, trotoar difabel, bân laènna. Kaum difabel jughân masok ka grup riset, organisasi mahasiswa, bân èdukung aprestasi akademik/non akademik.
Poliklinik UB
Poliknik UB èbhângon taon 1973. Poliknik UB bâḍâ neng Jl. M.T. Haryono, Ketawanggede, Kec. Lowokwaru, Kotta Malang, Jhâbâ Tèmor. Poliknik UB iyâ arèya unsur non akademik kampus UB. Maksodda alayanaghi masyarakat umum, benni ghun karo mahasiswa UB bân atanggung jawab ka rektor. Mandat otama Poliknik UB iyâ arèya a) Ningkataghi layanan masyarakat. b) Ningkataghi Kerjasama pengguna kesehatan bân asuransi kesehatan c) Ningkataghi ngabdhi ka masyarakat.
Pusat Seni Mahasiswa
Fasilitas seni neng UB iyâ arèya Gheddung Samantha Krida, Gheddung Kebudayaan Mahasiswa, Gazebo Raden Wijaya, bân Gheddung Widyaloka. Kegiatan tingkat universitas èkèmpok sareng UKM (Unit Kegiatan Mahasiswa) Minat Kesenian. UKM rèya andi’ 8 ekstrakurikuler, sala sèttonga Brawijaya Orchestra sè èbentuk taon 2017. Brawijaya Orchestra sè makoat kegiatan seni è UB mènangka diplomasi akademik bân bhudhâjâ.
Pusat Studi
Pusat Studi Jhâgung, Pusat Studi Kebumian bân Mitigasi Bencana, Pusat Kajian Anti Korupsi, Pusat Studi Peradaban, Pusat Studi Halalan Thoyib (Halal Thoyib Science Center), Pusat Riset bân Enterpreneurial Agroindustri Atsiri (PUREAA), Pusat Studi Tanaman Ubi-ubian, Pusat Studi Budaya bân Laman Batas, Pusat Studi Gender (PSG), Pusat Studi Biosystem, Pusat Studi Lingkungan Hidup (PSLH), Sentra Hak Kekayaan Intelektual (Sentra HKI), Pusat Penelitian Teknologi Sistem bân Material Maju, Pusat Studi Pesisir bân Kelautan (PSPK), Pusat Penelitian bân Pengembangan Porang Indonesia (P4I), Pusat Studi Pesantren bân Pemberdayaan Masyarakat, Pusat Studi Pengembangan Pangan Lokal, Pusat Studi Energi bân Sombher Daya Alam, Pusat Pengolahan Lahan Terdegradasi bân Bekkas Tambang, Pusat Studi Penyakit Degeneratif, Pusat Kajian Wisata, Pusat Studi Perancangan Hokom bân Kebijakan Publik, Pusat Pengembangan Riset Sistem Peradilan Pidana (PERSADA), Porsmouth Brawijaya Centre for Global, Health, Population and Policy, Pusat Studi Pembangunan Dhisa (PPs Dhisa), bân Pusat Studi Molekul Cerdas Berbasis Sombher Genetik Alami.
Econit (Economics and Trade)
Neng Econit bâḍâ Fakultas Ekonomi bân Bisnis (FEB UB), bân Fakultas Èlmo Administrasi (FIA UB).
Agrokompleks
Neng Agrokompleks bâḍâ Fakultas Pertanian (FP UB), Fakultas Peternakan (FAPET UB), Fakultas Perikanan bân Èlmo Kelautan (FPIK UB), bân Fakultas Teknologi Pertanian (FTP UB).
LSIH
LSIH (Laboratorium Sentral Èlmo Hayati) iyâ arèya laboratorium pusat èlmo hayati. Bidangga iyâ arèya dhâsar Biologi, Agrikompleks, Kedokteran, bân laènna. LSIH èresmiaghi tangghâl 26 Juli 2007 bân dhâddhi laboratorium pusat neng Inḍonèsia sareng astandar internasional ISO 9001. LSIH anḍi’ wewenang kaangghuy pelayanan ḍâ’ peneliti, uji bahan, bân pelatihan bhâdhi kepuasan pangangghuy.
Pusat Layanan
Pusat layanan iyâ arèya gabungan LPPM (Lembaga Penelitian bân Pengabdian Masyarakat) sareng LP3M (Lembaga Pengembangan Pendidikan bân Penjaminan Mutu), yakni :
Pusat Pelayanan Pengembangan Teknologi Tepat Guna, Pusat Pelayanan Pengembangan bân Pemberdayaan Masyarakat (P4M), Pusat Layanan Konsultasi bân Pengolahan Data, Pusat Layanan Kuliah Kerja Nyata, Pusat Pengembangan Manajemen Penelitian (PHK), Pusat Inkubator Bisnis bân Layanan Masyarakat (PIBLAM), Peningkatan Publikasi Internasional Karya Ilmiah Dosen (PPIKID), Pusat Pembinaan Aghâma, Pusat Mata Kuliah Pengembangan Kepribadian, Pusat Pengembangan Aktivitas Teknologi Pembelajaran, Pusat Informasi, Dokumen, bân Keluhan, Pusat Pengembangan Relevansi Pendidikan, Pusat Pengembangan Pendidikan Akademik bân Profesional, Pusat Pengembangan Manajemen Pendidikan, Pusat Urusan Internasional, Pusat Jaminan Mutu, Pusat Studi bân Layanan Disabilitas, bân Pusat Pemeringkatan.
Logo, Moto, bân Maskot
Logo Universitas Brawijaya aèssè pesan “Join UB, be The Best” sè maknana akomitmen tègghi aparèng jaminan mutu samporan ḍâ’ sivitas akademika. Logo UB abentuk persegi klabân bârna biru navi bân tolèsanna bârna konèng emmas. Makna tolèsan “UB” iyâ arèya dinamis è ḍâlâm masyarakat dunnya. Bângbângnga bâḍâ tello’ sè alènglèngèn bungkolan dunnya klabân amakna Tri Dharma Perguruan Tinggi (pendidikan, pengajaran, penelitian, bân pengabdian ḍâ’ masyarakat). Bârna emmas amakna bijak bân jaya. Bârna bhiru amakna universal. Bingkai bujur sangkar amakna adhil. Sajjhek olang taon UB ka-44 è Januari 2007 èkennalaghi moto UB "Building up Noble Future" (abangon kemuliaan masa adâ’). Dhinèng mascot UB “Brone” ḍâri singkatan Brawijaya Number One. Maknana robot sè amandu informasi sè mampu ajhâr bân berkembang. Bânnyâkna bârna bhiru, konèng, silver, bân celleng maksdoddha iyâ arèya ollè kaparcajâ'ân, bhunga, modern sareng elegan.
Sumatra Bârâ'
Pariwisata
Sumatra Bârâ’ iyâ arèya sala sèttong tojjhuân otama pariwisata neng Inḍonèsia. Fasilitas wisatana sè cokop bhâgus, tor segghut èbâḍâ’aghi brempan fèstival bân èven internasional, dhâddhi penḍorong ḍâtenga wisatawan ka provinsi panèka. Panbrempan kagiathân internasional sè èselenggara’aghi ka’angghuy anunjang pariwisata Sumatra Bârâ’ panèka lomba balap spèda  Tour de Singkarak, èven paralayang Event Fly for Fun in Lake Maninjau, tor kajuaraan slancar Mentawai International Pro Surf Competition.
Inḍustri pangola’an
Inḍustri Sumatra Bârâ’ èḍominasi bi’ inḍustri skala kèni’ otabâ roma tangghâ. Jumlah unit inḍustri sabânnya’ 47.819 unit, terḍiri ḍâri 47.585 unit inḍustri kèni’ bân 234 unit inḍustri rajhâ manengnga, kalabân parbândhingan 203: 1. Taon 2001 invèstasi inḍustri rajhâ manengnga sampè’ Rp 3.052 milyar, otabâ 95,60% ḍâri total invèstasi. Nilaè proḍuksi inḍustri rajhâ manengnga taon 2001 sampè’ Rp 1.623 milyar, panèka 60 % ḍâri total nilaè proḍuksi, bân nilaè proḍuksi inḍustri kèni’ coma sampè’ Rp 1.090 milyar, otabâ 40% ḍâri total nilaè proḍuksi.
Roma Aḍât
Roma aḍât Sumatra Bârâ’ khosossâ ḍâri ètnis Minangkabau èsebbhut Roma Gadang. Roma Gadang biasana èbangun neng attas sabiḍâng tana andhi’na bhâlâ induk ḍâlem suku/kaum kasebbhut sacara toron mènoron. Ta’ jâu ḍâri komplèk roma gadang kasebbhut biasana jughân èbangun sabuah surau kaum sè andhi’ fungsi mènangka kennengan ibadah bân kennengan tinggal lakè’ ḍibâsa kaum kasebbhut namong kita’ amantan.
Olahraga
Provinsi Sumatra Bârâ’ andhi’ brempan èven olahraga sè berskala lokal, nasional, tor internasional, èantarana iyâ arèya lomba pacu jhârân. Perlombaan pacu jhârân  ampon ḍâddhi tradisi bân budhâjâ masyarakat Minangkabau. Rangkaian perlombaan pacu jhârân biasana èsalenggaraaghi neng brempan kotta neng Sumatra Bârâ’ sacara gilirân.
Aghâma
Aḍâsarraghi ḍata Badan Pusat Statistik taon 2021 nyatet jhâ’ kabânyya’an panḍuḍuk Sumatra Bârâ’ nganut aghâma Islam panèka 97,48%. Sabhâgiyen polè nganut aghâma Kristen bânyya’na 2,29% bân otamana neng kabupatèn kapoloan Mentawai sè kabânyya’an aghâma Protestan bân Katolik. Sabhâgiyen kèni’  aghâma Budha panèka 0,22%, iyâ arèya katoronan Panjang bân Solok. Samantara sè nganut aghâma Hindu bân kaparcajhâ’ân, korang ḍâri 0,01%.
Sakola’an
Saampona masa kamerḍikaan, neng Sumatra Bârâ’ jughân bânyya’ paddhek universitas bân sakola tèngghi. Berbhibhit ḍâri Universitas Andalas taon 1955, saterrosâ jughân maddhek UIN Imam Bonjol Padang, Universitas Negeri Padang, bân IPDN Bukittinggi. Panbrempan universitas swasta tarkamuka neng provinsi panèka èantarana Universitas Bung Hatta bân Universitas Muhammadiyah Sumatra Bârâ’. Samangkèn para’ neng senèyap kabupatèn bân kotta neng Sumatra Bârâ’ ampon andhi’ parghuruân tèngghi, kalabân jumlah palèng bânyya’ bâḍâ neng Padang.
Politik bân Pernata
Samantara hubungan pamarènta provinsi bi’ pamarènta kabupatèn bân kotta benni sub-ordinat, bhângsèbhânga pernata daèrah kasebbhut coma ngator bân ngurus ḍhibi’ urusen pernatana mètorot asas otonomi bân tugas parbhântoan.
Ḍèmografi
aḍâsarraghi sènsus panḍuḍuk taon 2010, jumlah populasi Sumatra Bârâ’ sampè’ 4.846.909 jiwa, kalabân katèmettân panḍuḍuk bânyya’na 110 jiwa/km2. Kabupatèn otabâ Kotta sè andhi’ panḍuḍuk palèng bânyya’ panèka kotta Padang, sè sampè’ 833.562 jiwa. Dhinèng Kabupatèn otabâ Kotta sè andhi’ tingkat kapaḍâtan palèng tèngghi panèka kotta Bukittinggi, 4.400 jiwa/km2. kabânyya’an masyarakat Sumatra Bârâ’ berètnis Minangkabau, sadâjhâna aghâma Islam salaèn panèka bâḍâ suku Mentawai sè kabânyya’an maso’ aghâma Kristen.
Ḍewan Pâbhâkkèlan
Anggota DPRD Sumbar sè parepaan ajabat samangkèn panèka hasèl Pemilu 2019 sè lantik ka 28 Agustus 2019. Komposisi anggota DPRD Sumbar pèriode 2019-2024 sè terḍiri ḍâri sanga’ partai politik kalabân partai Gerindra mènangka andhi’ korsè palèng bânnya’ panèka 14 korsè, èsosol bi’ partai Kaaḍilân Sejahtera, partai Dèmokrat, bân Partai Amanat Nasional sè bânsabbân andhi’ 10  korsè.